7 octombrie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **pe mai multe străzi din localitatea Medgidia, județul Constanța:**

Ca urmare a unui incendiu survenit la imobilul amplasat pe strada Ilie Dincă nr. 4, din localitatea Medgidia, județul Constanța, a fost deteriorat branșamentul aferent rețelei de distribuție a gazelor naturale. Pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 7 octombrie 2025,** **începând cu ora 08:40**.

În urma acestei întreruperi neplanificate, sunt afectați **175 de clienți casnici** situați pe străzile Vasile Lupu, Moldovei, Ion Vodă, Panairului, Bucovinei, Plopilor, Ilie Dincă și Republicii, din localitatea Medgidia, județul Constanța.

Echipele Distrigaz Sud Rețele au realizat controlul de specialitate DPG și nu au fost depistate pierderi de gaze naturale în zona respectivă. **Reluarea alimentării cu gaze naturale a clienților afectați se va face în cursul zilei de astăzi, 7 octombrie 2025, până în ora 12:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*